**Tiedote pääterveysaseman henkilökunnalle**

Pääterveysaseman sisäilmatyöryhmä on kokoontunut 11.9.2019 ja käsitteli kokouksessaan tämän hetken sisäilman parantamistoimenpiteitä ja nykytilannetta.

Aiemmin suunnitellut toimenpiteet pääterveysaseman M-siiven sisäilman parantamiseksi on tehty. Tk-sairaalan osastojen 1 ja 2 lääkkeenjakohuoneiden lämpötilan liiallisen nousun vuoksi ratkaisua ei vielä ole löydetty. M-siiven keskellä kulkevasta tekniikkakuilusta osastoille johtavia putkiläpivientejä on tiivistetty siltä osin kuin se on mahdollista. M-siiven E-talon puoleista porraskäytävää on siistitty ja desinfioitu.

M-siiven 1.kerroksen entisen hallintokäytävän tiivistyksen on tehty. M-siiven 2., 3. ja 4. kerroksen hiilidioksidimittaukset on tehty ja niissä ei havaittu poikkeavuutta.

Päihdeyksikössä on havaittu puhtaan veden vesivahinko, jonka korjaustoimenpiteitä tehdään parhaillaan.

Henkilökunnan oireilun vuoksi M-siiven ilmanvaihto on säädetty. Ylipaineistuksella saadaan muodostettua lievä ylipaine sisä- ja ulkoilman välille. Tämän toimenpiteen odotetaan vaikuttavan henkilökunnan oireiluun sitä vähentävästi.

Kanttiinin remontti on valmistunut.

Henkilökunnan tulee ottaa yhteyttä työterveyshoitaja Tiina Mickliniin uusien oireiden ilmaantuessa tai aiempien oireiden jatkuessa.

Sisäilmatyöryhmän seuraava kokous on lokakuussa.

Salo 11.9.2019

Pääterveysaseman sisäilmatyöryhmä